ΑΣΚΗΣΕΙΣ

**Αντωνυμία+ ρήμα**

**Άρθρο+όνομα**

1. **Να υπογραμμίσετε τα άρθρα και να βάλετε σε κύκλο τις προσωπικές αντωνυμίες.**

Οι περιπέτειες των έξι μικρών ηρώων και μιας μεγαλύτερης φίλης τους.

Η παρέα μας ξεκινά από τον Πειραιά για το νησί της Αίγινας με το πλοίο “Καμέλια”.

Στην παραλία γίνονται οι απαραίτητες γνωριμίες και μεγαλώνει η συντροφιά.

Η Ράνια και η Νικόλ, η μεγάλη της παρέας, οργανώνουν τις διακοπές τους ώστε να τις γεμίσουν με ενδιαφέρουσες περιπέτειες.

Ξεκινούν τις έρευνές τους σε διάφορα σημεία του νησιού.

Το μυστικό του Μπεν Γκουν μπορεί ο καθένας μας να το μάθει διαβάζοντας το βιβλίο.

Ο άνεμος απογύμνωσε όλα τα δέντρα του ελατόδασους από το κάλυμμα του πάγου και το φως του όλο και χανόταν.

Απέναντί τους ένα κοπάδι λύκων βρισκόταν στα όρια της εξάντλησης από την πείνα.

**2. Να ξαναγράψετε τις παρακάτω προτάσεις με πιο σύντομο τρόπο, χρησιμοποιώντας αντί για τα ονόματα, τους αδύνατους τύπους των προσωπικών αντωνυμιών.**

1. Έδωσα της Άννας το βιβλίο. **Της έδωσα το βιβλίο**

2. Έφερα σε σένα τα χαρτιά.

3. Έδωσα στον πατέρα την εφημερίδα.

4. Είπα στο Νίκο την ώρα.

5. Έδεσα τα κορδόνια του παιδιού.

6. Έδειξα το δρόμο στη Μαρία.

7. Η μητέρα έπλυνε τις φόρμες του Γιώργου.

8. Ο μπογιατζής έβαψε το σπίτι μας.

9. Ο ταχυδρόμος έφερε της γιαγιάς ένα γράμμα.

10.Έφερα το περιοδικό του Κώστα.